Ավազակը փորձում էր Մարոյին բարձրացնել ձիու վրա, իսկ սա ուժերի գերլարումով դիմադրում էր։ Տեսնելով, որ չի կարողանում Մարոյին բարձրացնել մեկ ձեռքով, նա մի կողմ նետեց թուրը և բռնեց կնոջ մազերից։ Մարոն ուզեց նրան վայր գցել խրտնած ձիուց։ Ավազակը ծիծաղում էր իր գերու ջանքերի վրա և արդեն համարյա թե նրան պոկել էր գետնից։ Կրակոց լսվեց: Մարդը ցնցվեց և բաց թողեց Մարոյին։ Մարոն վայր ընկավ և անշարժացավ։ Ձին քառատրոփ փախավ, իսկ ձիավորը, որը կառչել էր նրա բաշից, քիչ այն կողմ վայր ընկավ։